बिहार कथा न्यूज नेटवर्क.हथुआ.गोपालगंज के हथुआ के सेमराव पंचायत के मुखिया रामाजी साह और मुखिया प्रत्याशी रहे अमरेंद्र कुमार राय उर्फ टप्पू राय के बीच मनरेगा के तहत पेड़ लगाने को लेकर हुए विवाद में गोली चली है. विवाद महुआबारी बगीचे की सरकारी जमीन पर पेड़ लगाने को लेकर हुआ. टप्पू राय ने पेड लगाने का विरोध किया। विवाद में टप्पू के भाई गुड्डू राय ने हवाई फायरिंग की। इससे मुखिया के समर्थक आक्रोशित हो उठे. उन्होंने सेमराव-कुसौधी मार्ग जाम कर दिया. घटना की जानकारी मिलते ही मीरगंज, नौतन व हथुआ पुलिस मौके पर पहुंची है। मीरगंज थाने ने इस प्रकरण में प्राथमिकी दर्ज करने की प्रक्रिया शुरू कर दी है.